ועדת הכלכלה, כנסת 25, פרוטוקול מספר 255, 2023-12-27 00:00

דוד ביטן: אני פותח את הישיבה בנושא: התמודדות עסקים קטנים של אנשי מילואים ונשותיהם

דוד ביטן:  זו כמעט ישיבת המשך

דוד ביטן:  חברי כנסת הגישו הצעת לדיון מהיר, ומצד שני, חה"כ דנינו הגיש לי בקשה לדיון, ואמרתי שנחלק את זה לשעה ועוד שעה

דוד ביטן:  זה כמעט המשך כי פה נשים דגשים אחרים

דוד ביטן:  חה"כ דנינו, בבקשה

שלום דנינו: ראיתי בקבוצות של נשות המילואים שהרבה דברים לא ברורים, ויש דרישות נוספות ואחרות, וחשבתי שמעבר לנושא העסקים של העצמאים והזעירים, אנחנו בוועדת הכלכלה צריכים לראות את התמונה הכללית, כי צו 8 מגייס את כל המשפחה של איש המילואים, והנשים שנותרות בקו השני עם עומס מטלות של קריירה, משפחה וכלכלה

שלום דנינו:      בדיון היום אנחנו רוצים לראות את התמונה הכוללת והמלאה של הזכויות והתגמולים, הטבות שניתנות למשרתים, ולוודא שהם נגישים לנשות המשרתים; לראות היכן יש לקונות בחוק ושעלו בוועדת הכספים שלשום, כמו אותו מילואימניק מבאר-שבע, בעל עסק שנשאר עם מקרר ריק, ואתמול נציב מס הכנסה הצהיר בוועדת הכספים שהוא לא יוצא מהכנסת עד שהתקנות האלה יושלמו

שלום דנינו:  אז אנחנו רוצים לדעת מהאוצר מה הושלם

שלום דנינו:      נגישות למידעים ולמימוש הזכויות, שהבנתי מצה"ל שהם פתחו בשלישות

שלום דנינו:  זה משהו שרציתי לעשות עם משרד ראש הממשלה ועם המנכ"ל

שלום דנינו:  אני מבין שפתחתם חמ"ל ברמת-גן

שלום דנינו:  אנחנו רוצים לדעת איך מיידעים את נשות המילואים, איזה סוג של קשר, איך מתחברים לשם ולשאר הגורמים

שלום דנינו:      משרד האוצר מפרסם שיש הטבות נוספות למשרתים

שלום דנינו:  אנחנו רוצים לדעת איפה זה עומד ואיזה הטבות

שלום דנינו:  סמוטריץ' הצהיר שהתגמול של מעל 60 יום יחול על כל החיילים, ולא רק מדרגת מ"פ

שלום דנינו:  אנחנו רוצים לדעת איך זה הולך להתבצע ולהתקיים וממתי

שלום דנינו:      קצין מילואים ראשי דיבר על קרן של 70 מיליון שקל לסיוע לעסקים עצמאיים

שלום דנינו:  אנחנו רוצים לדעת מה הפרמטרים

שלום דנינו:  הבנתי שמבחינתו זה מספיק לצרכים, אז אנחנו רוצים לדעת איך זה מגיע למילואימניקים כי הם נלחמים בשבילנו בעזה, ואנחנו נילחם על העסקים שלהם פה

שלום דנינו:  לא יכול להיות מצב שעסק של מילואימניק אחד ייסגר כי אנחנו לא עשינו את העבודה

שלום דנינו:  זו תהיה חרפה בשבילנו

שלום דנינו:      אתמול פגשתי בניחום אבלים את ענבר, אשתו של טל שועה שנפל בעזה, שיש לה עסק משותף עם בעלה של מכון כושר ופילאטיס, והם חיברו יחד את העסק

שלום דנינו:  ראיתי גם ברמה הרגשית כמה חשוב לה, מעבר לצד הכלכלי, שהעסק הזה ימשיך להתקיים

שלום דנינו:  אז אנחנו צריכים לעשות הכול כדי ששום עסק של שום אלמנה לא ייסגר

שלום דנינו:  זה חשוב

שלום דנינו:      ירון גינדי, נשיא לשכת יועצי המס, עושה הבוקר פודקאסט לגבי העוטף, ואני ביקשתי ממנו לעשות אותו דבר לגבי הזכויות במתווים

שלום דנינו:  אנחנו מעבירים פה בכנסת את המתווים, ולא תמיד אנחנו מבינים את התקנות המדוקדקות, למי מגיע ואיך מגיע, איך רושמים ומי נפל בין הכיסאות

שלום דנינו:  חשבנו שמאוד חשוב שהוא יהיה פה, והוא אמר שיכול להיות שהוא ישלח מישהו אחר

שלום דנינו:  יש מישהו במקומו? אז גם ממנו רצינו לשמוע, ואם לא, אז נעשה איתו פודקאסט – זו הבטחה – לטובת נשות המילואים בנושא הזכויות מאת יועץ מס

עידית חנוכה: - - -     

שלום דנינו: הוא יעלה בזום

שלום דנינו:  מצוין

שלום דנינו:      אדוני היו"ר, אני מבקש שאתה תעמוד על זה – יש חשש שאחרי המלחמה ואחרי שהמילואימניקים יחזרו, יתחילו החשבונאים של משרדי הממשלה, ויש מצב בחישוב מסוים, ככה אומר לי ירון ואני סומך עליו, שאנשי המילואים עוד יידרשו להחזיר כספים

שלום דנינו:  אסור שזה יקרה, ויש הצעת חוק פשוטה מאוד

דוד ביטן: מה זאת אומרת, להחזיר כספים? אם הם קיבלו ביתר?         

שלום דנינו: כן, אם לכאורה קיבלו ביתר, כי מחשבים את זה במסלול של תשעה חודשים שהם עבדו, והוסיפו את הפיצויים שהם קיבלו, אז יש מצב כזה

דוד ביטן: יש עסקים של אנשי מילואים ושל אנשים שעובדים

דוד ביטן:  אלה שעובדים וההכנסות שלהם היו טובות, רק אז הם יידרשו להכניס כסף

דוד ביטן:  זה שהוא איש מילואים, זה לא אומר כרגע שהעסק שלו הולך להתמוטט מחר בבוקר

דוד ביטן:  יש עסקים שעובדים, לא באמצעות איש המילואים, אלא באמצעות העובדים שלו, ואם המחזור שלו לא נפגע, אז אין שום סיבה שהוא לא יעמוד בפני הקריטריונים כמו כולם

דוד ביטן:      אנחנו צריכים לחשוב על אנשי מילואים כשזה לא קורה

דוד ביטן:  שם אנחנו צריכים לתת סיוע מיוחד, ובינתיים המתווים הקיימים חלים על כל המדינה

דוד ביטן:  אנחנו צריכים לשנות את המתווים, מבחינת המערכת הבנקאית וגם מבחינת האוצר, לאנשי מילואים ואנשים לגבי העסקים הספציפיים האלה

דוד ביטן:  יש לנו כמה הצעות ונגיד לכם מה אנחנו רוצים לראות

דוד ביטן:  עוד מעט נתייחס לזה

שלום דנינו: טוב, אז כשירון גינדי יעלה לזום הוא ידייק את זה

שלום דנינו:      אני רוצה לסיים בבשורה טובה בבוקר הזה לכלכלת ישראל – בהצהרה של פט גלסינגר, מנכ"ל אינטל, שהצהיר על השקעה של 25 מיליון דולר, בהרחבה דווקא בקרית-גת בדרום

דוד ביטן: זה דבר שטופל לפני המלחמה

שלום דנינו: אבל לא בסכום הזה, ועכשיו יצאה ההצהרה שלו

שלום דנינו:  אני חושב שבימים אלה, ההצהרה החמה שהוא נתן לטובת עם ישראל - - -     

דוד ביטן: אבל לא הכול של אינטל

דוד ביטן:  חלק מזה של המדינה, דרך אגב

דוד ביטן: 12% ומשהו תמיכה ממשלתית, אבל לא ישירה

דוד ביטן:  הוא הצהיר שהעם הישראלי מתאושש במהירות הגדולה ביותר שהוא מכיר בעולם, הם עמדו בכל היעדים, גם בזמן המלחמה בעזה, ובגלל זה אנחנו מאמינים באמונה עמוקה בעם הישראלי

דוד ביטן:  וגם ועדת הכלכלה מאמינה בעם הישראלי

דוד ביטן: לפני שנמשיך, נמצאת איתנו יו"ר הוועדה לקידום מעמד האישה, שבחודשיים האחרונים מטפלת בזה יום-יום במסגרת הדיונים שלה ועשתה עבודה טובה

דוד ביטן:  בשבוע הבא נעשה דיון לא ארוך יחד איתכם, שקשור לנשות המילואים בנושא הארכת חופשת לידה

דוד ביטן:  אתמול במתווה הם נתנו התייחסות לעניין הזה, אבל אנחנו נדון אם ההתייחסות מספיקה ואיך אנחנו מטפלים בזה

דוד ביטן:  זה בשבוע הבא

פנינה תמנו: תודה לך, אדוני היו"ר

פנינה תמנו:  אתה השותף הראשון, עוד לפני שהתחילו להשמיע פה זעקה בעניין המשפחות ובני ובנות הזוג של מגויסי צו 8, הרמת את הכפפה ועל כך אני מודה, ואתה יודע, מחמאות אני לא מחלקת בחינם

פנינה תמנו:  תודה רבה על הסיוע ועל המאבק המשותף, גם על הפיצוי ועל השיפוי של אובדן הכנסה

פנינה תמנו:      נמצאת כאן צמרת אכ"א, סא"ל אבישג שמלווה את הוועדה

פנינה תמנו:  להשיג מענק של עד 10,000 שקלים שיפוי ופיצוי חודשי – ואנחנו מעניקים שזה חודשי כי בהתחלה זה לא הובהר, ועכשיו זה הובהר ותוקן- זה לא דבר של מה בכך

פנינה תמנו:  אם כי, אני חושבת שאנחנו בתחילת הדרך

פנינה תמנו:      אני רוצה לברך את שר האוצר ואת שר הביטחון, ולומר להם תודה שהם הבינו והפנימו צריך להכניס את היד לכיס ולתת תשומת לב ואת התקציבים הנדרשים

פנינה תמנו:  אתמול שוחחתי עם גורמים באוצר,  ואני מבינה שהמתווה הוא יחסית בסדר

פנינה תמנו:  יהיו תיקונים כאלה ואחרים שאנחנו בטח נבקש, אבל עצם העובדה שמקצים לזה 9 מיליארד שקלים זה ראוי להערכה

פנינה תמנו:  אומרים שהצבא צועד על קיבתו, אני אומרת, על תמיכתו מבית

פנינה תמנו:      כל חייל וחיילת שמתראיינים לא מסיימים בלי לומר שהגיבורים האמיתיים הם מי שנמצאים בעורף, ואנחנו צריכים לשמוע את הקולות שלהם

פנינה תמנו:  אז תודה רבה גם לנציגות הפורום של נשות המילואים, וגם גברים, וגם יש פה נציגות של הפורום של נשות הקבע

דוד ביטן: בן כמה התינוק?     

קריאה: שמונה חודשים

דוד ביטן: נדמה לי שזו אחת הפעמים הבודדות שהכניסו תינוק לישיבה, וניתן לו גם זכות דיבור

פנינה תמנו: אני רוצה להודות על זה שאתן יוצאות מהבית על אף כל האתגרים, ומגיעות לוועדות

פנינה תמנו:  גם נשות פורום אנשי הקבע – דוד, צריך לצלול לשם

דוד ביטן: זה שונה

פנינה תמנו: זה שונה, אבל שים לב, קרן הביטחון לא נותנת להם סיוע, ואנחנו צריכים להסתכל על התמונה והדיוקים צריכים להיות בכנסת

פנינה תמנו:  תודה רבה לך

דוד ביטן: עוד מישהו מהח"כים רוצה להגיד משהו? בבקשה

שלי טל מירון: תודה רבה, אדוני היו"ר

שלי טל מירון:  קודם כול, אני ממש שמחה על עצם קיום הדיון הזה

שלי טל מירון:  הוא דיון המשך לדיון הקודם

דוד ביטן: כן, אמרתי

דוד ביטן:  הוא דיון המשך עם שינוי מסוים

שלי טל מירון: נכון, והוא דיון חשוב מאוד

שלי טל מירון:  אני רוצה להגיד לנשות המילואים, וזעקתי את זה קודם באמת מדם ליבי – אנחנו רואים אתכן, אנחנו שמים לב שאתן קיימות, כי מסתבר שיש הרבה שלא כל-כך שמו לב עד עכשיו שהן קיימות, ואנחנו פה כדי לסייע להן

שלי טל מירון:  הן חלק ממש חשוב בחזית שלנו, גם כדי לתת לחיילי המילואים את היכולת להילחם ולהתרכז בלחימה בראש שקט, וגם כי זה העתיד שלנו

שלי טל מירון:  בסוף, העסקים שלהם, העבודות שלהם, המשק הישראלי, תלויים גם בהן, ואנחנו צריכים לדאוג להן ממש לא פחות מלחיילי המילואים

שלי טל מירון:  זו יחידה כלכלית אחת, וככה אנחנו צריכים להתייחס לזה

שלי טל מירון:      מחד, אני כמובן מברכת שמשרד האוצר ומשרד הביטחון הגישו תוכנית שאני עוד רוצה להעמיק בה ולהבין אותה עד הסוף

שלי טל מירון:  רק מפריע לי מאוד ששר האוצר מציג תוכנית בלי שום מקור תקציבי

שלי טל מירון:  עוד לא שמעתי מאיפה ה-9 מיליארד האלה יגיעו

שלי טל מירון:  ואני מודאגת מאוד שהם יגיעו מכספי המיסים שלנו במקום מסגירת משרדים וויתור על כספים קואליציוניים בתקציב 2024

דוד ביטן: סגירת משרדים זה אולי חצי מיליארד או מיליארד שקל

דוד ביטן:  אז זה לא מה שיפתור את הבעיה

שלי טל מירון: זה לא  מספיק, זו התחלה, ויש לזה גם ערך של נראות

שלי טל מירון:  לא רק ערך כלכלי

שלי טל מירון:  בכל מקרה, תוכניות לחוד ומציאות לחוד, ואני מאוד מקווה שהמקור התקציבי יהיה ראוי ולא בסוף יבוא על הגב של כל החברה היצרנית בישראל

דוד ביטן: זה יכול לבוא אולי על-ידי הגדלת הגירעון

דוד ביטן:  זה מה שדיברו

שלי טל מירון: יש עוד פתרונות

דוד ביטן: יש

דוד ביטן:  ודאי שיש

שלי טל מירון: בסדר, נגיע לזה

שלי טל מירון:  אני בעיקר רוצה לשמוע את הנשים שהגיעו לוועדה

שלי טל מירון:  תודה רבה

דוד ביטן: בבקשה

אלון שוסטר: אני רוצה לברך על הדיון, לברך על ההחלטות האחרונות, לציין בשם שדולת המילואים בכנסת שחלק מחבריה משרתים במילואים, שאנחנו עושים את הדבר המובן מאליו, להצטער על כך שנאלצתם להגיע

אלון שוסטר:  האורח היוצא-דופן, ואני חושב שהוא בין היחידים שייקח את זכות הדיבור ולא יקבל אותה

אלון שוסטר:      אני מצטער על כך שזה לא נעשה כמובן מאליו

אלון שוסטר:  המקורות, אכן, צודקת חברתי, לא ידועים ועליהם מתמודדים צרכים אחרים

אלון שוסטר:  רק כדוגמה קלאסית, מיגון הצפון

אלון שוסטר:  אז יש מה לעשות עם התקציבים החסרים

אלון שוסטר:  אבל אנחנו נכנסים לשנה קשה מאוד, והיא הנותנת, בשנה מאוד קשה אנחנו לא רק רואים אלא אנחנו מבינים לגמרי – אנחנו מדברים על 300,000, אבל אני רוצה להזכיר לכם שבשנים קודמות, שקטות יותר, דיברנו על עשרות אלפים שמקיימים את מצוות הקודש הזו, והיה קשה להזיז ולנתב את הכספים

אלון שוסטר:      לצערנו, הגענו לאירוע אחר, ואני חושב שהתגובה של החברה הישראלית, העם הישראלי, האורגן המשותף הזה פועל באינסטינקט מדהים ונכון, וגם אם התמהמה קצת, בוא יבוא, ואנחנו הולכים בצעדים הנכונים

אלון שוסטר:      אני מבקש מוועדת השרים למילואים, שהכרתי בשבתי כסגן שר הביטחון – ויש פה נציגים מצה"ל  שיכולים להעביר את המסר – לקחת על עצמה את העיסוק בבני-הזוג שלא היה קיים

אלון שוסטר:  אנחנו אומרים נשות, אבל אנחנו מתכוונים לבני ובנות הזוג של אנשי ונשות המילואים

אלון שוסטר:  תודה רבה

דוד ביטן: שגית בכנר מפורום נשות המילואים – נלחמות על הבית, רצית להציג לנו מצגת?     

שגית בכנר: נכון

שגית בכנר:  הכנו סקר בקרב הקהילה שלנו

שגית בכנר:  לפני כן, תודה רבה על ההזדמנות לבוא ולהשמיע את הקול שלנו

שגית בכנר:  אנחנו כן מרגישות ורואות את השינויים שקורים ואת המתווה של אתמול

שגית בכנר:  אנחנו עוד לומדות אותו עד הסוף, אבל אנחנו כן רואות את השינוי ומתחילות להרגיש שרואים שאנחנו משפחות, ולא רק המילואימניק שבפרונט

שגית בכנר:      אני שגית, אני אימא לשלושה – זה הקטן, אני יועצת ארגונית ואשתו של מתן שבמילואים

שגית בכנר:  אנחנו קודם כל משפחה ואנחנו חיים ביחד, ואני באה להציג את הקול של נשות המילואימניקים העצמאיות שבחרו, בשיתוף עם בן-הזוג, להיות בדרך עצמאית, ואפילו לוותר לא פעם על חופשת לידה כדי להצליח להתקיים, והיום עצרנו את החיים שלנו בעקבות המלחמה

שגית בכנר:      את הסקר העברנו אצלנו בקהילה

שגית בכנר:  יש 17,400 נשים עצמאיות שבן-הזוג שלהן גויס

שגית בכנר:  זה נתון של הכנסת, ומתוכן כ-2% ענו לסקר

שגית בכנר:  ככה הצלחנו להרים את זה כי חשוב לנו לבוא עם נתונים ולא לדבר רק מתחושת הבטן שלנו

דוד ביטן: יש בעיה עם המצגת?     

עידית חנוכה: לא, יש פשוט תקלות תקשורת היום

דוד ביטן: אז דברי

דוד ביטן:  אנחנו לא חייבים לראות מצגת

שגית בכנר: להיעדרותם של אנשי המילואים מהבית השלכות מרחיקות-לכת על התא המשפחתי

שגית בכנר:  המשמעות של גיוסם היא ביטול חלוקת התפקידים השגרתית בכל בית

שגית בכנר:  מעבר למציאות שבה אנו, הנשים, אחראיות לבדנו לתפעול משק הבית ולגידול הילדים, אנו נדרשות במקביל להמשיך כרגיל בתעסוקה שלנו כעצמאיות ובעלות עסקים

שגית בכנר:  בפועל, מדובר בהתגייסות של המשפחה כולה

שגית בכנר:      במצגת נתתי דוגמאות של התכתבויות

שגית בכנר:  אם אפשר לעבור ישר לשקופית מס' 3

שגית בכנר:  אלה התכתבויות בווטסאפ שלי יחד עם נשות מילואימניקים עצמאיות

דוד ביטן: אנחנו לא רואים מפה, אז דברי, זה הכי טוב

שגית בכנר: אלה שני ציטוטים שחשוב לי להעלות היום: "כמובן שבתקופה הזו היו לי גם פניות ממטופלי עבר שרצו לחזור וגם ממטופלים חדשים, אך אני נאלצת לסרב

שגית בכנר:  לא יכולה לקחת על עצמי מחויבות למטופלים כשאין לי את הגיבוי היציב בבית"

שגית בכנר:  "החל מה-7

שגית בכנר: 10 בוטלו או ניתקו לזמן לא ידוע סדנאות רבות והרצאות שזומנו מראש

שגית בכנר:  הייתי בבית עם הילדים, ובנוסף, אין לי אפשרות לעבוד אחה"צ, כפי שהייתי נוהגת לפני כשבן-הזוג היה בבית"

שגית בכנר:      95% מהעונות על הסקר הן אימהות, ו-89% מהן הן אימהות לילדים מתחת לגיל 13

שגית בכנר:  68% הם עצמאיות בלבד, בעוד ש-31% הן גם עצמאיות וגם שכירות

שגית בכנר:  45% הקימו את העסק שלהן בשנה עד חמש השנים האחרונות – מחקרים מראים שאחרי חמש שנים עסקים נופלים או ממשיכים להתקיים, והן נמצאות בדיוק בטווח הזה, כאשר 47% מהן בעלות עסק ותיק ו-8% מהן בעלות עסק שנפתח בשנה האחרונה

שגית בכנר:      85% מהן עובדות לבד בעסק שלהן

שגית בכנר:  אצל 36% מהן חלה ירידה של מעל 51% בהכנסות

שגית בכנר:  34% דיווחו על ירידה של בין 21% ל-50%

שגית בכנר:  41% לא מכירות את הפיצוי של המדינה

שגית בכנר:  74% הודיעו ודיווחו כי הסיבה העיקרית לפגיעה בעסק היא חוסר יכולת לעבוד באותה כמות שעות עקב הטיפול בילדים

שגית בכנר:  אני שמה פה דגש – נכון, המשק כביכול חזר, אנחנו לא חזרנו וצריך להבדיל אותנו מעסקים אחרים שבהם שני בני-הזוג נמצאים בבית

שגית בכנר:      אני לא מכניסה למסגרת היום כי אם הילד יהיה חולה, אף אחד לא יפצה אותי

שגית בכנר:  אני אשלם 4,000 שקל למסגרת ואחסיר עבודה

שגית בכנר:  אף אחד לא יפצה אותי על זה כי אני לא זכאית לפיצוי מהמדינה על ימי מחלת ילד כמו עובד שכיר

שגית בכנר:      33% דיווחו כי הן שוקלות לסגור את העסק לצמיתות עקב מילואים של בן-הזוג

פנינה תמנו: 33%?     

שגית בכנר: כן

פנינה תמנו: הרבה

שגית בכנר: המון

שגית בכנר:  קראנו את הנתונים והצטמררנו

שגית בכנר:      באותה נשימה ישבנו ועשינו חושבים יחד עם רואה חשבון על אילו תיקוני אפשר להביא כבר במידי כדי לעזור לנו

שגית בכנר:  יצירת מנגנון פיצוי המביא בחשבון את המורכבות של ניהול עסק כאשר בן-הזוג מגויס למילואים

שגית בכנר:  אכיפת הגנה על זכויות נשות המילואים במשרד העבודה בהתאם - - - על זכויות נשים בחופשת לידה

שגית בכנר:  אפשרות הארכה של תקופת חופשת לידה למשך חצי שנה

שגית בכנר:  תוספת שכר יומי לאיש המילואים שבת-זוגו עצמאית בכדי להשוות להטבה הקיימת לעובדים שיש להם ילדים מתחת לגיל 14, אשר זכאים להיעדר מהעבודה שעה ביום בתקופה שבני-הזוג נמצאים במילואים

שגית בכנר:  אנחנו לא זכאיות לשעה הזאת

שגית בכנר:  אנחנו לא מקבלות שום פיצוי אם אני עובדת שעה פחות

שגית בכנר:      תוספת שכר יומי לאיש המילואים שבת-זוגו עצמאית בכדי להשוות להטבה הקיימת לעובדים לזכאות ימי מחלה

שגית בכנר:  הוספת שתי נקודות זיכוי לאחד מבני-הזוג, מכיוון שלעצמאיות אין אפשרות לצאת לחל"ת או לאבטלה

שגית בכנר:  אפשר גם לתת חלופה של מתן אפשרות לעצמאיות לחתום אבטלה למי שלא עובדת בתקופת הלחימה

שגית בכנר:      סיוע בהוצאות השוטפות הקבועות שלנו

שגית בכנר:  אנחנו ממשיכות לשלם המון כסף על שכירות, רואה חשבון, אחזקת אתר אינטרנט, שיווק, ואנחנו לא  מכניסות בתקופה הזאת

שגית בכנר:  מתן מענק שיווקי כפי שהיה בקורונה

שגית בכנר:  בקורונה נתנו לנו מענק של 5,000 שקל לשיווק העסק

שגית בכנר:  זה לא קיים היום

שגית בכנר:  מתן נקודות בתמ"ת של סבסוד מעונות וצהרונים, ואפשרות להקפאת תשלומי הצהרונים לעצמאית שאינה עובדת בתקופת המלחמה

שגית בכנר:      גם ביום שאחרי המלחמה ייקח לנשים העצמאיות רגע להחזיר את הפעילות העסקית שלנו, וההשפעה של המלחמה יכולה להיות ארוכת-טווח על אותן נשים

שגית בכנר:  ולכן, חשוב לתת לנו מענה ופתרון

שגית בכנר:  יש לפעול בהקדם כדי למנוע את הפגיעה התעסוקתית בנשות המילואימניקים שנובעת באופן ישיר מגיוס בני-זוגן להגן על המדינה

שגית בכנר:  ובאותה נשימה, זה גם לגברים שהנשים שלהם נמצאות במילואים

שגית בכנר:  כל מי ששלח את בן-הזוג או בת-הזוג שלו למילואים – תסתכלו עלינו

שגית בכנר:  תודה על ההזדמנות

שלי טל מירון: תודה לך

שלום דנינו: דוד, אני חושב שצריך לעבור על מה שהיא הציגה פה

שלום דנינו:  את המסמך הזה שקיבלנו בוועדה והדפסנו, צריך להעביר אותו לאוצר במסגרת - - -     

אברהם בצלאל: האוצר נמצא פה

דוד ביטן: גל הגיע? הוא היה בוועדת הכספים

אברהם בצלאל: הוא גם נכנס בחיוך, שלום

אברהם בצלאל:  הוא נכנס מחויך

אברהם בצלאל:  נראה לי שיש לו מה להגיד

שלום דנינו: חברים, אין לנו הרבה זמן

שלום דנינו:  בוא לא נשחית זמן

שלום דנינו:  המסמך הזה יעבור לגל, ובמסגרת התוספות תראו איפה אפשר לשלב מה

שלום דנינו:  אני מציע שנעבור לזכויות ולהטבות הקיימות

דוד ביטן: רגע

דוד ביטן:  לאט-לאט

דוד ביטן:  יש לנו את נשות הקבע

דוד ביטן:  דברי, אבל קצר

דוד ביטן:  הדיון הוא על נשות המילואים, לא על קבע, אבל ניתן לך אופציה לדבר

יעל היבש: קוראים לי יעל, אני מייצגת את פורום נשות אנשי הקבע

יעל היבש:  נעים להכיר, אני האישה שמחזיקה את החזית

שלי טל מירון: את צודקת לחלוטין

יעל היבש: אני האישה שמחזיקה את החזית, לא רק בתקופת מלחמה, גם בשגרה

יעל היבש:  אני מאוד מתרגשת

יעל היבש:  פעם ראשונה שאני מדברת בפורום כזה

יעל היבש:      אתמול, כמו כל עם ישראל, קיבלתי לידיים שלי את המתווה המדהים שניתן לנשות המילואים, שכל-כך כל-כך מגיע להן, כי אני יודעת מה זה להיות במקום הזה

יעל היבש:  ופשוט כל-כך הופתעתי שאף אחד לא רואה אותנו, שאנחנו לא מופיעות שם, לא במילה

יעל היבש:  אפס שקלים של סיוע לנשים שמחזיקות את החזית כל הזמן

יעל היבש:      לא זימנו אותנו, לא משרד הביטחון ולא משרד האוצר, לא להתייעצות, לא שמעו את דעתנו

יעל היבש:  היו ניסיונות שאנחנו ניסינו להגיע לאותם חברי כנסת, ניסיונות שלא צלחו

שלי טל מירון: לאיזה חברי כנסת? את מדברת על משרד הביטחון?     

יעל היבש: משרד האוצר

יעל היבש:  ניסינו להגיע למשרד האוצר ולא הצלחנו אפילו לשמוע מה התוכניות שלהם, אם אנחנו כלולות, להשמיע את הקול שלנו שדווקא בתקופה כזאת הציפייה שלי ושל חברותיי הייתה שמישהו ידבר איתנו ושמישהו ישאל אותנו

יעל היבש:  גם לנו קשה, ואני לא מקבלת את האנשים שאומרים לי שאצלנו המצב שונה, ושאני רגילה, כי אני אישה עם קריירה, אני אישה עצמאית שמצליחה לעשות הכול ביחד, וביום-יום אני עושה את זה טוב מאוד

יעל היבש:  בתקופת מלחמה כל תנאי המשחק השתנו, ואני נמצאת ממש באותה סירה כמו אחיות שלי שיושבות פה בקצה

פנינה תמנו: תביאי דוגמה

פנינה תמנו:  בעלך היה חוזר?     

יעל היבש: בעלי היה חוזר לאפטר בסופי שבוע, והייתי יכולה להתאים את זה עם העבודה שלי, ויותר מזה, הייתי יכולה להתאוורר מהעבודה ומהטיפול בילדים

יעל היבש:  הבעל שלי לא חזר 11 שבתות במלחמה הזאת, ואני יכולה להגיד לכם שראיתי אותו ארבעה ימים בסך-הכול מתוך 80 יום

יעל היבש:  זה לא מצב שאני רגילה אליו

יעל היבש:  זה לא מצב שאני יודעת להתמודד איתו

יעל היבש:  אף אשת קבע לא יודעת להתמודד איתו, ואני לא צריכה להכיר את כל נשות הקבע בשביל להגיד את המשפט הזה

יעל היבש:      יש נשים שהבעלים שלהן היו יוצאים יומיות, והם היו שותפים מלאים בתחזוקה של הבית, והיום הן צריכות להתמודד עם זה לבד

יעל היבש:  זה שיש עלינו את הכותרת של אשת קבע, לא הופך אותנו לחסינות יותר או חזקות יותר בתקופת מלחמה, כי בתקופת מלחמה כולם, כלל האוכלוסייה, נפגעת וגם אנחנו

יעל היבש:  אני מודה שהציפייה שלנו שלפחות תשמעו את דעתנו

יעל היבש:      אני רק אתן נתון קטן

יעל היבש:  בסקר שערכנו וענו עליו 1,100 נשות קבע, וגם זה לא ברור מאליו, לא כולן רצו לענות ולהשתתף בסקר – מה יקרה אם אנחנו נוציא את הדברים החוצה – 80% מהנשים מעידות שההכנסה שלהן נפגעה, 30% שוקלות לסגור את העסק שלהן – נתון דומה מאוד למה שנשות המילואים הציגו עכשיו

יעל היבש:  והנתון שהכי צריך להפיל את כולנו מהרגליים, שנשים רבות מעידות שהן שוקלות את המשך השירות של הבעלים שלהן אחרי שהמלחמה הזאת תיגמר

יעל היבש:  תודה

שלי טל מירון: תודה רבה לך

דוד ביטן: הנושא של נשות אנשי קבע זה לא לדיון פה

דוד ביטן:  אני מציע לקיים על זה דיון בוועדה שלך

שלי טל מירון: צריך להתייחס לזה כמובן

דוד ביטן: אין לנו זמן להתייחס לזה

שלי טל מירון: לא עכשיו, אבל אנחנו צריכים לתת על זה את הדעת

שלי טל מירון:  זה חשוב מאוד

פנינה תמנו: אנחנו נעשה דיון וגם נעשה פנייה משותפת

דוד ביטן: זה לא רק נשות אנשי הקבע

דוד ביטן:  זה גם נשות אנשי שב"כ, נשות אנשי מוסד, משטרה, משמר הגבול

דוד ביטן:  ולכן, תדונו בזה בנפרד אם כן צריך או לא צריך להשוות

דוד ביטן:  כרגע אנחנו דנים בנשות אנשי מילואים

פנינה תמנו: אני רק אומר לך משפט

פנינה תמנו:  פניתי לא מעט פעמים לאוצר, ויש להם נכונות גדולה מאוד

פנינה תמנו:  הבלימה מגיעה דווקא מהצד שלכם

פנינה תמנו:  תבדקו את עצמכם, אולי זה משרד הביטחון

פנינה תמנו:  אני אומרת לכם חד וחלק, קיבלתי תשובות מגורמים הכי בכירים

פנינה תמנו:  היא הציגה באופן הכי קוהרנטי ואמיץ, כי אתה יודע, זה קשה מאוד לנשות הקבע לבוא לפה כי אז זה חושף את הבעלים שלהן

פנינה תמנו:  הן חששו נורא

פנינה תמנו:  אבל אנחנו גם נוציא פנייה משותפת לשר הביטחון, ואני אקיים על זה גם דיון המשך

דוד ביטן: עוד פעם את מכניסה אותי לזה?     

שלי טל מירון: אתה חשוב, מה לעשות

שלי טל מירון:  קשה לנו בלעדיך

דוד ביטן: כן, אני דוגלת בגברים שלוחמים למען נשים ולמען משפחות

שלי טל מירון: לגמרי

שלי טל מירון:  אני איתך

יעל היבש: חברת הכנסת, את מדהימה

יעל היבש:  אני רק רוצה להוסיף שאנחנו לא רואות במשרד הביטחון כמעסיק שלנו, ואנחנו בעצמנו לא בטוחות שזה הגוף שצריך לפנות אליו

דוד ביטן: יכול להיות

דוד ביטן:  אני לא יודע

דוד ביטן:  לא טיפלתי בזה עד היום

שלי טל מירון: אנחנו  נטפל בזה בוועדה

דוד ביטן: גל, אתה יכול לתת לנו קצת מידע? ראיתי עכשיו שיש תוכנית חדשה שאתמול עשו עליה מסיבת עיתונאים, אבל עדיין לא נכנסתי לתוכנית הזאת

דוד ביטן:  אז בוא תסביר לנו איך אפשר לסייע כרגע לאנשי מילואים ולנשים שלהם בנושא עסקים, לא בנושאים אחרים

גל ברנס: בחלק מהתוכנית ניתן דגש גם לנושא העסקים בשלוש רגליים עיקריות: הרגל הראשונה היא לתת מתווה פיצויים מורחב

גל ברנס:  זאת אומרת, עד עכשיו, מאוקטובר עד דצמבר, לאנשי מילואים היו שני מענקים, אחד מביטוח לאומי שזה החזר על משק הבית וההכנסות, ועוד מתווה מרשות המסים על ההוצאות

גל ברנס:  החל מינואר נגמרת תוכנית המענקים, ואנחנו נפעיל תוכנית מיוחדת לאנשי מילואים דרך משרד הביטחון, שימשיכו לתת מענק של מה שנקרא: מסלול מחזורים, זה המסלול שניתן כיום לעסקים שקרובים לעוטף או בצפון, ויינתן מסלול דומה גם לאנשי המילואים כך שהם יקבלו פיצוי מלא על כלל ההפסדים שלהם במודל שהיה קיים גם בצוק איתן, ונפעיל אותו עכשיו שוב דרך הקרן למשרתי מילואים

שלום דנינו: גל, יש תאריך מתי התקנות האלו מתוקנות ואיך זה יגיע לידיעת המילואימניקים ונשות המילואים?     

גל ברנס: הכול ייעשה בוועדת מטה כמה שיותר מהירה

גל ברנס:  להבנתי, זה צריך להגיע לתיקון החלטת ממשלה של הקרן, לתקצב אותה ביותר כסף ואז זה יופעל

גל ברנס:      כל מילואימניק שימשיך ויעשה שירות מילואים, גם כשלא יהיה את המתווה של המענקים בכלל הארץ, ימשיך לקבל פיצוי לעסק שלו אם תהיה ירידה במחזורים; וגם ינסו לעשות בחינה קדימה, למשל, אם איבדת לקוחות וכל מיני דברים כאלה, אז יהיה גם שיפוי עתידי על הדבר הזה

גל ברנס:  כך תינתן מעטפת מלאה במקום אחד מול משרד הביטחון

גל ברנס:  לא צריך לרוץ לרשות המסים

דוד ביטן: זה בתוכנית שהוצגה אתמול?     

גל ברנס: כן

שלום דנינו: ולגבי המענק הייחודי של מעל 60 יום וההשוואה בין מפקדים לחיילים?     

גל ברנס: אני יודע להתייחס לעסקים

גל ברנס:  יש עוד המון מענקים שאני פחות יודע להתייחס אליהם

גל ברנס:  ברמה הפרסונלית, הורים לילדים, הורים לילדים עם צרכים מיוחדים, מענק לשירות ממושך, וכל מיני דברים כאלה – יש תוכנית שפורסמה ואני לא יודע להתייחס אליה

פנינה תמנו: לא הבנתי

פנינה תמנו:  זה פיצוי למי שנפגע במחזור מסוים?     

דוד ביטן: הדיון היום הוא על עסקים

פנינה תמנו: כן, אבל יש התניה של פגיעה באחוז מסוים במחזור?     

גל ברנס: לא

פנינה תמנו: כל פגיעה? יופי

אבישג סבג ראובן: דרך אגב, המסלול הזה פועל כבר כרגע דרך קרן הפיצוי, ומה שיקרה, פשוט יגדל הסכום שאפשר יהיה לתת מענה רחב יותר לכולם וגם לזמן ממושך יותר

שלי טל מירון: אבל בקרן הפיצוי כל הזמן יש בעיה עם הפרמטרים

שלי טל מירון:  יש כאלה שמקבלות, יש שלא מקבלות

שלי טל מירון:  לא ברור בכלל מה הפרמטרים

רון כץ: זה יותר גרוע, אף אחד לא יודע למי לפנות ואף אחד לא יודע כמה מקבלים

רון כץ:  אני אומר את זה כמו תקליט שבור בוועדה הזאת שוב: למה אין מקום אחד שיודעים לפנות אליו וגם מתי זה יגיע?     

אבישג סבג ראובן: יש מקום אחד

רון כץ: אנחנו מקבלים מאות פניות ממי שהגישו ומחכים הרבה-הרבה זמן, ואין תשובה

אבישג סבג ראובן: אם יורשה לי, אני אתייחס

גל ברנס: הרעיון פה הוא לעשות one stop shop

גל ברנס:  לא רצינו להמשיך את זה ברשות המסים

גל ברנס:  זה היה הרבה יותר מסורבל למצוא בדיוק מי הם העסקים של אנשי המילואים ולהחליט איך נותנים להם, כמה ולמה

גל ברנס:  ולכן הרבה יותר מדויק לעשות את זה שם וזה בדיוק אותו מתווה

רון כץ: אבל זה לא מגיע

גל ברנס: זה חדש

דוד ביטן: זה הוצג רק אתמול

גל ברנס: עד עכשיו המענקים ניתנים על-ידי רשות המסים וביטוח לאומי - - -     

אופיר כץ: אז אני אומר, המענקים של רשות המסים לא מגיעים

דוד ביטן: מה זה הם לא מגיעים? שילמו המון כסף

רון כץ: הם לא מגיעים

רון כץ:  אני אומר לך חד-משמעית, ואני אתן לך פניות פרטניות של עסקים שהגישו בזמן ולא הגיעו

רון כץ:  ינון אזולאי מוועדת הכספים עוזר באופן אישי לאנשים שאני שולח לו

דוד ביטן: שלא מקבלים את הכסף?     

רון כץ: שלא מקבלים את הכספים וצריך שח"כ יעזור להם לקבל - - -     

דוד ביטן: אולי לא מילאו את הטפסים - - -     

רון כץ: מילאו הכול פרפקט ולא קיבלו את הכספים

רון כץ:  מילואימניקים שנלחמים בעזה, מקבלים טלפון מהבנק כשהם פותחים את הטלפון

רון כץ:  זה נראה נורמלי למישהו?     

פנינה תמנו: צריך לשאול, מי הכתובת שמטפלת

דוד ביטן: אני לא יודע ספציפית, אבל תכל'ס שילמו להרבה מאוד עסקים

דוד ביטן:  אני יודע על הרבה עסקים שקיבלו

קריאה: יש הרבה שנפלו בין הכיסאות

רון כץ: מספיק עסק אחד שלא קיבל ויקרוס, כמו הלוחם שישב בוועדת הכספים

רון כץ:  מספיק אחד כזה לגמור משפחה

פנינה תמנו: מי נציג רשות המסים?     

שלום דנינו: אבישג, אולי את יכולה לדבר על החמ"ל שהקמתם ברמת-גן ועל איך אתם אוספים את המידע?     

אבישג סבג ראובן: אני אדבר בקצרה

אבישג סבג ראובן:  עד עכשיו למילואימניק היו שתי כתובות

אבישג סבג ראובן:  הוא היה צריך למצות את הזכאויות שלו מול המדינה, מול רשות המסים, לחכות בתור שהוא תור של כל המדינה כי לא רק המילואימניק נפגע

אבישג סבג ראובן:  ולאחר מכן, לפנות אלינו להשלמות בתוך הקרן

אבישג סבג ראובן:  עכשיו עשינו איחוד של שני הדברים יחד, ואז תהיה לו כתובת אחת לפנות אליה

אבישג סבג ראובן:  הכתובת הזאת היא קרן הסיוע למשרתי המילואים ובני משפחותיהם

רון כץ: בכתובת הזו הוא יודע למה הוא זכאי? הוא מכניס מספר אישי שלו או תעודת זהות, ויוצא פלט מה מגיע לו?     

אבישג סבג ראובן: לקרן הזו יכולה לפנות גם בת-הזוג וגם בן משפחה שלו, במקומו

אבישג סבג ראובן:  ניתן להקיש את הפרטים שלו בתוך הקרן, הקרן הזו נשלחה לכולם באס

אבישג סבג ראובן: אם

אבישג סבג ראובן: אסים האישיים, ופורסמה בכל האתרים

אבישג סבג ראובן:  לבקשתה של חה"כ גם עלה התקנון ופורסם באופן גלוי לכולם

רון כץ: השאלה היא אם יודעים מה מגיע להם שם

אבישג סבג ראובן: ויש איגרת שלמה של מה מגיע לו

אבישג סבג ראובן:  יש לו את כל מה שאפשר לקבל מהקרן, מאיש מקצוע שיבוא לתקן את מכונת הכביסה בבית, עד לפיצויים לעצמאים ועד לשיעורי עזר לסטודנט, ולאחרונה נתנו בייביסיטר לכלבים

אבישג סבג ראובן:  לכל דבר יש שם פתרון

אבישג סבג ראובן:      חלק מהבעיה עם העצמאים היא שבסוף לא נתנו להם עדיפות בתורים ברשות המסים, וחלקם נמצאים ברשימת המתנה כמה זמן שלוקח

פנינה תמנו: ביקשנו גם - - - לבנות-הזוג, ואמרת שאתם בדרך לפרסם

פנינה תמנו:  יש חיילים שהם בתוך עזה, אין קליטה, לא קיבלו הודעות, מי בכלל מסתכל, הם עסוקים בלחימה

רון כץ: נכון, הם לא יודעים את זה

אבישג סבג ראובן: הקרן יורדת לשטח

אבישג סבג ראובן:  שבע פעמים בשבוע היא נמצאת בשטח

אבישג סבג ראובן:  בכל נקודות ההתרעננות יש צוותים שלי, צוותים של הקרן, מגיע גם נציג ביטוח לאומי לשטח ומגיש עם האנשים את הבקשות בשטח, באפס ביורוקרטיה

אבישג סבג ראובן:  יש תורים

אבישג סבג ראובן:  הקרן נותנת מענה לכאלה שמקבלים תוך יום כי כל הטפסים שלהם קיימים, ולכאלה שזה יכול לקחת עד שלושה שבועות

רון כץ: יש לי שאלה הפוכה

רון כץ:  למה אתם צריכים שהם יגישו את הטפסים ושהם ייפנו אליכם? הרי המדינה יודעת, רשות המסים יודעת – אתם לא יודעים מי בעל עסק?     

גל ברנס: לא, אנחנו לא יודעים מה הזכאות שלו עד שהוא לא מגיש נתונים

רון כץ: אבל אתם יודעים מי בעל עסק ואתם יודעים מי המילואימניקים שיש להם עסקים

רון כץ:  למה אתם לא נותנים לו מענק ראשוני לנשום?     

שלום דנינו: אני לא בטוח שזו דרך קצרה יותר

רון כץ: כל עסק צריך

רון כץ:  אין עסק שלא צריך

פנינה תמנו: אבל רון, אתה לא רוצה שיחלקו לסתם אנשים

אבישג סבג ראובן: את החלק היחסי החודשי מההכנסות שלו הוא מקבל מדי חודש

שלום דנינו: מביטוח לאומי

אבישג סבג ראובן: כן, מביטוח לאומי

פנינה תמנו: סא"ל אבישג, אנחנו לא מצפים שתיתנו כספים בלי שיש טפסים, אבל כל אחד מכם צריך, ולזה מתכוון רון - - -     

רון כץ: זה נחמד בסך-הכול לשבת וזה, אבל בעלי עסקים קורסים

פנינה תמנו: אבל רון, אפשר להשלים משפט?     

רון כץ: בבקשה

פנינה תמנו: מה שחה"כ רון כץ אומר וגם אותי זה הדאיג – צריך לפשט את העניינים

פנינה תמנו:  גם ככה, כשהם יוצאים לאפטר - - -     

דוד ביטן: זה די מפושט

רון כץ: יש פה מילואימניקים

רון כץ:  יש מישהו שיכול לדבר? אם לא, אני אעלה על הקו ותשמעו בספיקר

רון כץ:  זה לא נורמלי, כאילו יושבים במזגן ונחמד לנו

פנינה תמנו: לא, יש פה נשים

אבישג סבג ראובן: חה"כ, אתה צודק

אבישג סבג ראובן:  יש קושי למילואימניקים, ואני משקפת אותו

אבישג סבג ראובן:  אני רק אומרת שהמתווה החדש יצא אתמול

קריאה: אני רוצה להגיד לך שגם המתווה הקודם לא עובד עדיין

קריאה:  לא עובד

דוד ביטן: תקשיבו, תמיד יש טענות כאלה ואחרות

דוד ביטן:  הדברים מטופלים ותמיד יש בעיות ספציפיות עם אנשים

דוד ביטן:  זה לא מעיד על הכלל

דוד ביטן:  אני רוצה להגיד לכם רק דבר אחד

דוד ביטן:  לכל העסקים, גם של מילואימניקים וגם של נשות המילואים יש רואה חשבון או יועץ מס שמטפל בעניין

דוד ביטן:  הם מגישים בשמם את הבקשות

דוד ביטן:  גם אדם שלא במילואים ניגש לרואה חשבון, והוא מעלה לו את הטופס

רון כץ: אבל אני מדבר על הכלל

רון כץ:  זה נתקע ברשות המסים

רון כץ:  יודעים את זה

שלום דנינו: המספרים לא מראים - - -     

רון כץ: אמרו בוועדת הכספים שזו טעות של רשות המסים ונתקע שם הכסף

רון כץ:  זה הכלל, זה כולם

דוד ביטן: יכול להיות, אבל בזה צריך לטפל מערכתית

גל ברנס: 170,000 מתוך 200,000 שהגיש בקשה, קיבלו - - -     

דוד ביטן: זה לא קשור לאנשי המילואים

דוד ביטן:  אם יש בעיה כללית, אז היא צריכה להיות מטופלת באופן כללי ואז גם אנשי המילואים יקבלו

דוד ביטן:      אין לנו הרבה זמן

דוד ביטן:  גל, אני רוצה כמה דברים שתשקלו לקראת הישיבה הבאה

דוד ביטן:  קודם כול, יש אנשי מילואים שאין להם בעיה במובן זה שיש מי שמנהל להם את העסק, והם מנהלים את זה מרחוק

דוד ביטן:  אלה לא הבעיה שלי, כי העסק עובד, ההכנסות שלו אולי ירדו כמו כלל מדינת ישראל

דוד ביטן:      הבעיה שלי היא עם אנשי מילואים שהעסק שלהם זה הם, זה רק הם, או רק הנשים שלהם זה העסק שלהם, יועצים כאלה ואחרים, כל מיני דברים כאלה, שלא יכולים לעבוד כמעט

דוד ביטן:  לאלה אתם צריכים לעזור באופן מיוחד

גל ברנס: אני אחדד

גל ברנס:  דווקא העצמאים האלה מקבלים עד היום בכפל, כי הם מקבלים פעם אחת את ימי המילואים מביטוח לאומי, וזה 125% הכנסה שלהם, והם מקבלים עוד את המענק של רשות המסים

שגית בכנר: והנשים שלהם, מה הן מקבלות? אני יועצת, לא עבדת ולא מקבלת כלום

גל ברנס: אז יש את המענקים - - -     

שגית בכנר: אני לא מקבלת כלום

פנינה תמנו: היא מסבירה לך

פנינה תמנו:  הם משלמים ממשק הבית שלהם לצבא

פנינה תמנו:  גם הוא נמצא בחזית וגם היא משלמת עוד תשלום על זה שהוא במילואים

דוד ביטן: זה לא בכפל, כי כל מי שעושה מילואים מקבל גם את המשכורת שלו וגם את מה שמגיע לו על זה שהוא עושה את המילואים

דוד ביטן:  הוא נלחם שם, ריבונו של עולם, מה זה כסף?     

גל ברנס: אנחנו לא אומרים שזה לא בסדר, חלילה, אני אומר שניתן הרבה

גל ברנס:  זה הכול

דוד ביטן: אנחנו צריכים לעשות מתווה מיוחד

דוד ביטן:  אם יש לנו את המתווה הכללי שנותן X כסף פיצוי על כך, אז לדעתי, צריך לשדרג את אנשי המילואים ואת הנשים בעסקים הספציפיים שלהם

דוד ביטן:  זה דבר ראשון

גל ברנס: זה קורה

גל ברנס:  זה מה שאמרתי עכשיו

דוד ביטן: אבל זה לא מספיק, מה שאתם נותנים

קריאות: זה לא קורה

קריאות:  אבל תקשיב מה היא אומרת לך

שגית בכנר: אני לא זכאית לכלום

שגית בכנר:  אני עסק בצמיחה

שגית בכנר:  ההכנסות שלי השנה יותר - - -     

דוד ביטן: שגית, תני לי לסיים

דוד ביטן:  אני אגיד לך מה הבקשות שלי, והח"כים יכולים להוסיף אם הם רוצים

דוד ביטן:      קודם כול, צריך מתווה מיוחד ופיצוי הרבה יותר גדול, שלא בהתאם למתווה הכללי, ולחשוב איך נותנים להם מתווה מיוחד

גל ברנס: זה מה שהתחלתי להגיד

גל ברנס:  יש פיצוי שהוא לא בהתאם למתווה הכללי, פיצוי של 100%

גל ברנס:  כל הפסד המחזור והרווח יינתן חזרה

רון כץ: מתי הוא יינתן?     

פנינה תמנו: מינואר?     

גל ברנס: כן

פנינה תמנו: אז מה היא צריכה להאכיל את הילדים שלה עד אז?     

רון כץ: מה הם יעשו עד ינואר?     

יוסף שפירא: המתווה שאתה מדבר עליו כפוף לאישור תקציב 2024

יוסף שפירא:  זה לא מתווה שאושר

יוסף שפירא:  המתווה הקיים גם לא מגיע - - - האחרון

רון כץ: אם זה מגיע בינואר, זה אומר שהם שם כבר חמישה חודשים בלי הכנסות

רון כץ:  מה הם יעשו עד ינואר?     

פנינה תמנו: דוד, אתה יודע מה הבעיה? זה לא שלא הכניסו את היד לכיס ולא רוצים

פנינה תמנו:  הבעיה היא שיתוף ציבור

פנינה תמנו:  אם אתם לא תקשיבו לקולות שלהם ותכירו את המציאות שלהם, אתם תיתנו אפילו כפול ומכופל, ועדיין זה לא יעזור

יוסף שפירא: אבל הם נותנים על הנייר

יוסף שפירא:  זה לא מגיע

פנינה תמנו: זה יגיע

פנינה תמנו:  אני אומרת לך שיגיע

פנינה תמנו:  אני לא מודאגת ממקור תקציבי כרגע

פנינה תמנו:  טוב שהם יצאו אתמול עם הכרזה על התוכנית

רון כץ: פנינה, הכרזה על תוכנית בלי מקורות תקציביים - - -     

דוד ביטן: אתם רוצים שאני אפסיק את הישיבה? כל אחד רוצה לדבר עכשיו בשביל הפייסבוק? אנחנו צריכים לפתור את הבעיות, נכון?     

רון כץ: נכון

רון כץ:  אבל דוד, צריך להוריד את זה מהתיאוריה לפרקטיקה

רון כץ:  אני אחבר אותך לאנשים שתשמע אותם בעצמך- הם לא מקבלים

דוד ביטן: אני אסביר לך מה הבעיה

דוד ביטן:  פה בכנסת באופן כללי וגם בציבור, כל גוף מדבר בשם עצמו, ולא רואה את התמונה הכוללת

דוד ביטן:  התמונה הכוללת היא שאי אפשר לתת בלי גבול פיצוי, ולכן אנחנו צריכים לראות אם יש בעיה אמיתית, ובה אנחנו צריכים לטפל

דוד ביטן:  במקרה, בצד הזה של אנשי מילואים והנשים שלהם יש בעיה אמיתית שנובעת מזה שאנשים משרתים במילואים

דוד ביטן:  לנשים יש יותר מטלות ואף אחד לא עוזר להן, מצד אחד, ומצד שני, יש נשים שפועלות בעסק במקום הבעל

דוד ביטן:  ואז או שהן פוגעות בעסק שלהן, אם יש להם עסק פרטי, או שהן פוגעות בדברים אחרים

דוד ביטן:  אנחנו צריכים לחשוב איך אנחנו מסייעים להם מאוקטובר באופן רטרואקטיבי, לא מינואר

דוד ביטן:  זה דבר ראשון

דוד ביטן:      דבר שני, צריך להקים ועדת חריגים

דוד ביטן:  הרי אי אפשר לדון עכשיו בכל בעיה ספציפית

דוד ביטן:  ועדת חריגים שאומרת שאם עסק מסוים שקשור לאישה או לבעל שמשרת במילואים נפגע באופן חריג בגלל נסיבות מיוחדות, אז לו אתם צריכים לתת פיצוי הרבה יותר גדול

דוד ביטן:  תקימו ועדת חריגים

דוד ביטן:  זה לא יכול להיות מתווה לפי התקנות ושהכול אותו דבר

דוד ביטן:  בדיוק כמו שעשיתם עד 40 ק"מ או עד 20 ק"מ

דוד ביטן:  נתתם להם בגלל הבעיות שיש ביישובים האלה באופן כללי, ואם לפי פיקוד העורף יש בעיות אז ניתן להם מתווה מיוחד

דוד ביטן:      אתם צריכים לתת מתווה מיוחד לגוף הזה, כי מגיע להם, בלי קשר כרגע לבעיות הכלליות של המדינה, ולעשות ועדת חריגים

דוד ביטן:  זה בדיוק המקום לוועדת חריגים

דוד ביטן:  תעשו אותה

פנינה תמנו: דוד, אבל גם לנשות הקבע שהעסק נפגע

דוד ביטן: אני בכוונה לא דן בזה

דוד ביטן:  אני משאיר לך

דוד ביטן:      הרי יש גבול גם מה אפשר לתת

דוד ביטן:  השמיכה היא לא רחבה בלי גבול

דוד ביטן:  אבל קודם כול, צריכים לפתור את הבעיות של אנשי המילואים, לפני שפותרים את הבעיות של אנשי הקבע

דוד ביטן:  ברגע שמוסיפים את הקבע, לא נפתור לאף אחד את הבעיה

פנינה תמנו: אגב, זה אינטרס של הצבא לפתור לנשות הקבוע

פנינה תמנו:  אני אומרת לכם חד וחלק

רון כץ: אחרת הם לא יישארו שם

פנינה תמנו: אנחנו לא נוותר

פנינה תמנו:  אל תדאגו

דוד ביטן: אבל זה לא לעכשיו

דוד ביטן:  אני לא משנה את מהות הדיון כרגע, כי אנחנו לא נסיים שום דבר

דוד ביטן:      יש עוד בקשה מסוימת

דוד ביטן:  תשקלו גם את ההטבות שמדברים עליהן, כמו שעה ביום, אני לא נכנס לזה כרגע

דוד ביטן:  תשקלו את הכול מבחינת הזכויות האלה

דוד ביטן:      אנחנו מבקשים שכל מתווה שיחול עליהם יחול רטרואקטיבית מאוקטובר

דוד ביטן:  נתחיל מזה

דוד ביטן:  דבר שני, ועדת חריגים, ודבר שלישי, מתווה מיוחד

דוד ביטן:  הם צריכים לקבל מתווה הרבה יותר טוב ממה שקיים היום לכלל המשק

פנינה תמנו: נכון

דוד ביטן: זה דבר שאנחנו רוצים לישיבה הבאה

דוד ביטן:  תבואו אלינו מוכנים לפי הבקשות שלנו

דוד ביטן:  יש בקשה נוספת שהח"כים רוצים לבקש? בבקשה

רון כץ: ברשותכם, אני רוצה לנסות לפשט את התהליך הזה כמה שיותר, כי בראש שלי אני רואה את הסרטון של נדב מוועדת הכספים בלופים, וזה לא יוצא לי מהראש

רון כץ:      אני מבקש שתהיה כתובת אחת, אתר אינטרנט פשוט שיזינו בו מספר אישי או תעודת זהות, והם ידעו כל מה שמגיע להם

רון כץ:  כמו שנכנסים לרשות המסים ואתה יודע כל שמגיע לך, וכמו שנכנסים לעירייה ויודעים כל מה שמגיע, יוכלו לסמן V על מה הם צריכים, ויהיה סד זמנים

רון כץ:  זה לא יהיה שהאוצר יגיד פעם אחת בדצמבר, פעם אחת בינואר

רון כץ:  אנחנו נדע בדיוק מה מגיע להם ומתי הם אמורים לקבל את זה

רון כץ:  ואז נדע לעזור לפניות הציבור, אם הם לא קיבלו את מה שמגיע להם או לא קיבלו בזמן שמגיע להם, כי היום פניות הציבור הן כלליות מאוד ואנחנו לא יכולים לעמוד בהן

דוד ביטן: אמרתי משהו שלא לקחתם לתשומת ליבכם

דוד ביטן:  לכל העסקים יש רואה חשבון ויועץ מס

דוד ביטן:  את הזכויות שלהם הם יודעים מהם

דוד ביטן:  הם יודעים בדיוק ואפילו ממלאים להם את הבקשות לקבל את הפיצוי

דוד ביטן:  כל העסקים

דוד ביטן:  יש לי חבר רואה חשבון, יש לו 1,000 לקוחות והוא מילא את זה לכולם

רון כץ: דוד, זה לא כולם

רון כץ:  יש עסקים קטנים שאין להם את זה

דוד ביטן: למי אין? לעוסק פטור

דוד ביטן:  עוסק פטור מקבל מענק מיוחד

דוד ביטן:  זאת אומרת, אצלם הבעיה פחותה

רון כץ: דוד, למה אנחנו צריכים להוריד מהמדינה אחריות? אני לא רוצה להוריד אחריות מהמדינה

רון כץ:  אני בסך-הכול מבקש אתר הכי פשוט שיש

דוד ביטן: אין בעיה

דוד ביטן:  שיהיה אתר, אני לא נגד

פנינה תמנו: רון, אתה צודק

פנינה תמנו:  היו על זה דיונים

פנינה תמנו:  אני קוראת לך לבוא לוועדה שלנו, הוועדה לקידום מעמד האישה

רון כץ: אני אשמח

אלון שוסטר: אחלה ועדה

פנינה תמנו: אני חושבת שאתם מפספסים נקודה שהייתה יכולה לעזור לכם כצבא

פנינה תמנו:  אתם עושים, אז לפחות תשווקו את זה

פנינה תמנו:  כמו שיושב נציג פיקוד העורף על מוגנות, אמרתי לכם, תגיעו לאולפנים, שימו תשדירים, תעזרו לנו לעזור לכם

רון כץ: אם זה כבר קיים, רק תעשו את זה קל ונגיש

פנינה תמנו: אנחנו, חברי הכנסת, בסך-הכול יצירתיים

פנינה תמנו:  אולי אתם מכירים את העבודה יותר טוב בתחום הזה

פנינה תמנו:      יש פה את אל"מ שולי אלכסנדר, רמ"ח פרט, ואני יודעת שזה לא הדיון ועדיין חשוב לי שהיא תיתן על זה נקודה

פנינה תמנו:  את שמעת את הקולות

פנינה תמנו:  את שולי אני מכירה, ואני יודעת שכולכן ביצועיסטיות, אבל אתם לא יכולים שיהיו קולות כאלה

שולי אלכסנדר: ממש במילה, כי אכן, זו לא הוועדה

שולי אלכסנדר:  בצה"ל נלחמים כתף אל כתף, חובה, קבע ומילואים

שולי אלכסנדר:  צה"ל מטפל בכולם באופן שווה מול הצרכים והאתגרים, וגם נקודת הפתיחה של כל אחד

שולי אלכסנדר:  לא דומה נקודת הפתיחה של איש הקבע לאיש המילואים, ואת זה צריך לומר בפתח הדברים

שולי אלכסנדר:      אנחנו שוקדים לילות כימים על טיפול באנשי הקבע, על מסילות קיימות, ואכן, המלחמה הזו ייצרה אתגרים חדשים שנתנו להם מענה מותאם

שולי אלכסנדר:  זו האחריות של צה"ל לטפל במשרתים

שולי אלכסנדר:  ביום שישי נפגשתי עם רח"ט הסגל בפגישה אישית, יחד עם אנשי הפרט, ואנחנו ניפגש שוב כדי ללמוד מהם הצרכים המשתנים, ואיך צה"ל לוקח את הדבר הזה ומתאים את המענים הקיימים; ועדות פרט, מענקים, מרכזי המשפחה בפיקודים - - -     

פנינה תמנו: לפני שהרכבת נוסעת

שולי אלכסנדר: אנחנו על זה, והיא יודעת

שולי אלכסנדר:  תודה

יעל היבש: אני רק רוצה להדגיש שצה"ל הוא לא - - -     

דוד ביטן: זה לא נושא הדיון

דוד ביטן:  אמרתי את זה בהתחלה, ואמרתי לח"כית שתדון בזה בוועדה שלה

דוד ביטן:      דבר נוסף ששכחתי, להגדיל את אחוז ערבות המדינה להלוואות שלהם

גל ברנס: עכשיו בדיוק אושר בוועדת הכספים תקציב לקרן חדשה לערבות מדינה רק לעסקים בבעלות אנשי מילואים

גל ברנס:  הערבות שם היא פי שניים ומשהו מהתיק

גל ברנס:  הריבית מסובסדת בשנה הראשונה

דוד ביטן: כמה אחוז של ערבות מדינה?     

גל ברנס: הערבות לכל הלוואה היא 90%

גל ברנס:  הערבות לכל התיק היא 30%

גל ברנס:  הערבות לתיק הרגיל היא בין 12% ל-15%

דוד ביטן: מה זה אומר תיק? אני לא מבין

גל ברנס: הבנק פודה הלוואה-הלוואה עד לגובה ערבות כוללת לתיק, לסך ההלוואות שלו

דוד ביטן: אז לא מספיק 30%

דוד ביטן:  אתם אומרים 90%, אבל כל התיק 30%

דוד ביטן:  אם היו לו הלוואות ישנות - - -     

גל ברנס: לא, זה חדש

דוד ביטן: התיק הוא תיק ההלוואות שלו, תיק האשראי שלו, נכון?     

גל ברנס: רק למי שיגיש בקרן הזאת, לא בכלל הבנק

גל ברנס:  כל מי שיגיש בקרן הזאת שתיפתח עכשיו, יקבל ערבות הרבה יותר גדולה לתיק

גל ברנס:  בשגרה אנחנו נותנים אחוזים בודדים

גל ברנס:  עכשיו במלחמה נתנו, אני לא זוכר אם 12% או 15%, ופה אנחנו נותנים - - -     

שלום דנינו: זה נמוך, גל

גל ברנס: זה לא נמוך בכלל

גל ברנס:  זה אחוז גבוה מאוד

גל ברנס:  בנקים רגולטוריים בכלל לא יודעים לתת הלוואות מסוכנות כאלה, ובגלל זה אנחנו מגדילים פה מאוד את הערבויות

גל ברנס:  אנחנו נותנים פה סבסוד ריבית בשנה הראשונה, ועכשיו אושר לזה התקציב - - - עסקים של אנשי מילואים

רון כץ: מי יודע את זה? איפה זה יוצא?     

שלום דנינו: גל, אשת מילואים שיש לה עסק עצמאי, היא לא מגישה במסלול פיצוי של העסק שלה?     

גל ברנס: היא מגישה

שלום דנינו: אז למה היא אומרת שהיא לא מפוצה? יש מסלול אחד של השכר מביטוח לאומי, בשני, העסק של איש המילואים, ואם היא - - -     

דוד ביטן: אנחנו עושים מתווה מיוחד

דוד ביטן:  זה שונה

שלום דנינו: שגית, למה את לא מגישה על העסק שלך את הפיצוי? גם את ראויה לפיצוי

שגית בכנר: כי אני לא זכאית כרגע

שלום דנינו: למה את לא זכאית? כי זה עסק חדש?     

שגית בכנר: זה עסק של חמש שנים, והוא עסק בצמיחה - - -     

דוד ביטן: רבותיי, בגלל זה אמרתי שזו בעיה ארצית

רון כץ: גל, אתה יכול לשלוח לי קישור? משהו שאני יכול - - - למילואימניקים?     

גל ברנס: כשייפתח - - -     

רון כץ: מתי זה ייפתח?     

גל ברנס: אני מקווה שבהקדם

גל ברנס:  הרגע אושר התקציב בוועדת הכספים - - -     

דוד ביטן: אני חייב לסיים את הישיבה

דוד ביטן:  תקשיבו, זה בדיוק מה שאמרתי, צריך ועדת חריגים

דוד ביטן:  מה שהמתווה הכללי לא פותר, ויש לנשות מילואים נסיבות מיוחדות, פה אתם צריכים להיכנס עם מתווה מיוחד במסגרת ועדת חריגים

דוד ביטן:  לתקצב את ועדת חריגים בסכום מסוים ולתת להם את האפשרות הזאת, ואז הבעיה שלה תיפתר במסגרת ועדת חריגים

דוד ביטן:  תשקלו את העניין

דוד ביטן:  אנחנו נעשה עוד ישיבה בעניין הזה כי לא הספקנו פה

דוד ביטן:      בישיבה הבאה תיתנו לנו תשובות למה ששאלנו, תחשבו על זה טוב-טוב, ומי שלא דיבר ניתן לו אפשרות לדבר

דוד ביטן:  אני מאוד מצטער

דוד ביטן:  נעשה ישיבה בעוד שבוע או 10 ימים

דוד ביטן:  גל, ועדת חריגים פה זה חשוב מאוד